El documental 'Mujeres Deportistas: una historia en común' continua amb les visites als instituts
20 de febrer 2018

![](/media/yomlvo1l/67-img_5910-c.jpg)  
  

Hui, dimarts 20 de febrer, s’ha projectat el curt documental _Mujeres Deportistas: una historia en común_ al centre d’educació secundària IES María Moliner del Port de Sagunt. 

Després de les projeccions de la setmana passada a l'IES Clot del Moro, la iniciativa impulsada pel departament d’Esports de l’Ajuntament de Sagunt ha visitat el centre del Port de Sagunt per a dur a terme un visionament del documental i un xicotet debat. El visionament de la peça audiovisual ha sigut a les 11.15 h en la biblioteca del centre, i ha comptat amb la participació de les tècniques Teresa Ferri, Berta Dabaliña i l'exatleta Ana Victoria González.

  

![](/media/ltcnstxu/67-dsc_7755-c.jpg) 

Durant la sessió, els i les alumnes han vist el documental i, posteriorment, s’ha obert un debat amb algunes de les qüestions presentades al mateix. La recepció de l’activitat ha sigut satisfactòria, tal com va ocórrer fa una setmana en les projeccions de l’IES Clot del Moro, i els temes de debat han sigut en torn a la visibilitat de les esportistes femenines als mitjans de comunicació o les diferències de sou entre estes i els esportistes masculins. La sessió, a més, ha servit per a donar visibilitat a la 3ª etapa de la Setmana Ciclista Valenciana, la qual se celebrarà este dissabte a la Glorieta de Sagunt. 

El pròxim dimarts, _Mujer__e__s Deportistas_ tornarà a visitar el centre Maria Moliner i, el dimecres 13 de març, es farà l’últim passe previst a l’IES Camp de Morvedre.

*   [](http://www.facebook.com/sharer.php?u=https://aytosagunto.es/va/actualitat/el-documental-mujeres-deportistas-una-historia-en-comun-continua-amb-les-visites-als-instituts/ "Facebook")
*   [](http://twitter.com/share?url=https://aytosagunto.es/va/actualitat/el-documental-mujeres-deportistas-una-historia-en-comun-continua-amb-les-visites-als-instituts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-documental-mujeres-deportistas-una-historia-en-comun-continua-amb-les-visites-als-instituts/ "Linked In")
*   [](mailto:?body=https://aytosagunto.es/va/actualitat/el-documental-mujeres-deportistas-una-historia-en-comun-continua-amb-les-visites-als-instituts/)